Eg takkar for svaret. Eg må kommentera eit par ting. For det første: skattereforma. Ja, Stortinget stilte seg bak ho, men det vart gjort ein del endringar i forhold til det som var føreslege frå Samarbeidsregjeringa, bl.a. på formuesskattsida, som heilt klårt slår tungt ut for jordbruket. Så nemnde òg statsråden WTO som ei viktig sak. Då kan det vera naturleg å nemna denne viktige delen av fastsetjinga av rammevilkåra, for Senterpartiet sin finanspolitiske talsmann, Per Olaf Lundteigen, var nyleg ute i media og kravde at inntektstapet som bøndene måtte få gjennom ei dårleg WTO-avtale, skal kompenserast krone for krone i statleg støtte til landbruksnæringa. Kan statsråden bekrefta at dette vil skje?